pythainlp/thai-wiki-dataset-v4 huggingface dataset:
การสิ้นพระชนม์และพิธีฝังพระศพสมเด็จพระสันตะปาปาฟรานซิส

สมเด็จพระสันตะปาปาฟรานซิส ประมุขแห่งศาสนจักรโรมันคาทอลิก สิ้นพระชนม์เมื่อวันที่ 21 เมษายน ค.ศ. 2025 (ตรงกับวันอีสเตอร์มันเดย์) เวลา 07:35 CEST (UTC+02:00) ณ ที่ประทับในนครรัฐวาติกัน สิริพระชนมายุ 88 พรรษา พระคาร์ดินัลเควิน ฟาร์เรลล์ ได้แถลงข่าวการสิ้นพระชนม์ของพระองค์ผ่านวาติกันมีเดีย และผ่านแถลงการณ์ทางวิดีทัศน์ในเวลา 09:47 นาฬิกา หลังจากพระองค์สิ้นพระชนม์ไปแล้วสองชั่วโมง
ก่อนหน้านี้ สมเด็จพระสันตะปาปาฟรานซิสทรงเพิ่งฟื้นจากพระอาการประชวรจากอาการติดเชื้อทางเดินหายใจและปอดบวม ใบมรณบัตรระบุว่าพระองค์สิ้นพระชนม์ด้วยโรคหลอดเสือดสมองเฉียบพลัน (strok) อันนำไปสู่ภาวะโคม่าและภาวะหัวใจหยุดเต้น (cardiac arrest)
พิธีฝังพระศพ.
สำหรับก่อนเริ่มพิธีการนั้น พระคาดินัลเควิน ฟาร์เรล ผู้เป็นกาแมร์เลนโก จะเป็นประธานในพิธีการประกาศและพิสูจน์การสิ้นพระชนม์ (rite of ascertainment) ณ โบสถ์น้อยสมเด็จพระสันตะปาปา พิธีฝังพระศพของสมเด็จพระสันตะปาปาโดยทั่วไปมักเป็นพิธีการที่ต้องมีความละเอียดละออ แต่สมเด็จพระสันตะปาปาฟรานซิสมีพระประสงค์ลดความซับซ้อนของพิธีการ ซึ่งต้องถือตามแบบพิธีของ "ระเบียบพิธีปลงพระศพพระสันตะปาปา" ("Ordo Exsequiarum Romani Pontificis") ซึ่งเป็นหนังสือศาสนพิธีประกอบด้วยรายละเอียดเกี่ยวกับพิธีพระศพของสมเด็จพระสันตะปาปา ทรงเลือกหีบพระศพทำด้วยไม้ธรรมดาบุด้วยสังกะสี และยุติจารีตการวางร่างพระศพของสมเด็จพระสันตะปาปาบนแท่นยกสูงเพื่อให้สาธารณชนไว้ทุกข์ 
โดยทั่วไป พระศพของสมเด็จพระสันตะปาปาจะได้รับการฝังไว้ที่มหาวิหารนักบุญเปโตร แต่สมเด็จพระสันตะปาปาฟรานซิสมีพระประสงค์ให้ฝังพระศพของพระองค์ในมหาวิหารซันตามาเรียมัจโจเรในกรุงโรม ในบริเวณช่องฝังพระศพริมโถงทางเดินด้านข้างระหว่างโบสถ์น้อยเซนต์พอล (หรือ โบสถ์น้อยซาลุด โปปูลี โรมานี) และโบสถ์น้อยสะฟอร์ซาของมหาวิหาร ทำให้ทรงเป็นสมเด็จพระสันตะปาปาพระองค์แรกที่ถูกฝังนอกนครรัฐวาติกันนับตั้งแต่สมเด็จพระสันตะปาปาลีโอที่ 13 ซึ่งสิ้นพระชนม์เมื่อปี ค.ศ. 1903
ซัคเซิน-ฮิลด์บวร์คเฮาเซิน

ประวัติศาสตร์.
หลังจากแอ็นสท์ที่ 1 ดยุกแห่งซัคเซิน-โกทาสิ้นพระชนม์ในวันที่ 26 มีนาคม ค.ศ. 1675 ที่เมืองโกทา โดยดินแดนของพระองค์ถูกแบ่งในวันที่ 24 กุมภาพันธ์ ค.ศ. 1680 ให้แก่พระโอรสที่ยังมีชีวิตอยู่ทั้ง 7 พระองค์ ซึ่งพระโอรสองค์ที่หกได้รับพื้นที่ซึ่งกลายเป็นดัชชีซัคเซิน-ฮิลด์บวร์คเฮาเซินและได้กลายเป็นแอ็นสท์ที่ 2 ดยุกองค์แรกของดัชชีซัคเซิน-ฮิลด์บวร์คเฮาเซิน แต่ดัชชีใหม่นี้ไม่ได้มีเอกราชโดยสมบูรณ์เนื่องจากยังต้องขึ้นตรงกับเมืองโกธาในด้านการปกครองเขตต่างๆ – ซึ่งเรียกว่า "เน็กซัส โกทานัส" – เพราะโกธาเป็นที่ประทับของพระเชษฐาพระองค์โตของพระองค์ คือ ฟรีดริชที่ 1 ดยุกแห่งซัคเซิน-โกทา-อัลเทินบวร์ค ดัชชีซัคเซิน-ฮิลด์บวร์คเฮาเซินจึงไม่ได้เป็นอิสระโดยแท้จริงจนกระทั่ง ค.ศ. 1702
ในช่วงแรก ดัชชีมีอาณาเขตรวมถึงเขตและเมืองฮิลด์บวร์คเฮาเซิน, เขตเมืองเฮลด์บวร์ค, เขตเมืองไอช์เฟิลด์, เขตไฟล์ชดอร์ฟและครึ่งหนึ่งของเขตชาลเคา ต่อมาเพิ่มเขตอีกสองแห่งคือเคอนิชส์แบร์คใน ค.ศ. 1683 และโซเนอเฟิลด์ใน ค.ศ. 1705 หลังจากอัลแบร์ทที่ 5 ดยุกแห่งซัคเซิน-โคบวร์คสิ้นพระชนม์ใน ค.ศ. 1699 โดยไม่มีทายาทจึงเกิดข้อพิพาทเรื่องมรดกขึ้น แต่ท้ายที่สุดใน ค.ศ. 1714 ซัคเซิน-ฮิลด์บวร์คเฮาเซินยินยอมแลกเปลี่ยนเขตชาลเคากับดินแดนบางส่วนของดัชชีซัคเซินอื่น ๆ ได้แก่ ส่วนหนึ่งของอดีตดัชชีซัคเซิน-เริมฮิลท์, เขตแบรุงเงินรวมทั้งไร่องุ่นและอารามในมิลซ์รวมถึงทรัพย์สินเดิมของตระกูลเอคเคอร์แห่งเมสเปลบรุนน์
ใน ค.ศ. 1684 เมืองฮิลด์บวร์คเฮาเซินกลายเป็นเมืองหลวงของดัชชี จึงได้รับการพัฒนาให้สมฐานะ แต่การก่อสร้างพระราชวังและจตุรัสต่างๆ อย่างหรูหราเกินควรทำให้การเงินของดัชชีถดถอยอย่างรุนแรงจนต้องมีการจัดการหนี้สินโดยคณะกรรมาธิการหนี้จักรวรรดิ  ใน ค.ศ. 1769 โดยอยู่ภายใต้การควบคุมของผู้สำเร็จราชการ เจ้าหญิงชาร์ล็อทเทอ อมาเลียแห่งซัคเซิน-ไมนิงเงิน
เมื่อจักรวรรดิโรมันอันศักดิ์สิทธิ์ล่มสลายใน ค.ศ. 1806 ดัชชีซัคเซิน-ฮิลด์บวร์คเฮาเซินได้รับเอกราชโดยสมบูรณ์ในฐานะดัชชีอิสระและในวันที่ 15 ธันวาคมปีเดียวกัน ดัชชีนี้และดัชชีในเครือดัชชีแอร์เน็สท์อื่น ๆ ก็เข้าร่วมเป็นสมาชิกของสมาพันธรัฐแห่งแม่น้ำไรน์ โดยต่อมาใน ค.ศ. 1815 ก็ได้เข้าร่วมสมาพันธรัฐเยอรมันและใน ค.ศ. 1818 ก็กลายเป็นหนึ่งในรัฐเยอรมันแรก ๆ ที่ได้รับรัฐธรรมนูญ
เมื่อสายเก่าแก่ที่สุดของราชตระกูลแอ็นสท์ คือ ซัคเซิน-โกธา-อัลเทินบวร์ค สิ้นสุดลงใน ค.ศ. 1825 ก็เกิดข้อพิพาทเรื่องมรดกอีกครั้ง จนกระทั่งวันที่ 12 พฤศจิกายน ค.ศ. 1826 มีการตัดสินโดยพระเจ้าฟรีดริช เอากุสท์ที่ 1 แห่งซัคเซินซึ่งเป็นประมุขของราชวงศ์ส่งผลให้มีการจัดระเบียบเครือดัชชีแอร์เน็สท์ครั้งใหญ่ โดยดัชชีซัคเซิน-ฮิลด์บวร์คเฮาเซินสูญเสียเขตเคอนิชส์แบร์คและโซเนอเฟิลด์ ให้แก่ ดัชชีซัคเซิน-โคบวร์คและโกทาส่วนดินแดนที่เหลือถูกผนวกเข้ากับดัชชีซัคเซิน-ไมนิงเงิน แต่ดยุกองค์สุดท้ายของซัคเซิน-ฮิลด์บวร์คเฮาเซิน คือ ฟรีดริช ก็กลายเป็นดยุกองค์ใหม่ของซัคเซิน-อัลเทินบวร์ค
ใน ค.ศ. 1868 มีการจัดตั้ง 4 เขตในดัชชีซัคเซิน-ไมนิงเงิน หนึ่งในนั้นคือเขตฮิลด์บวร์คเฮาเซิน ซึ่งมีเขตแดนคล้ายกับดัชชีเดิมอย่างมาก เขตนี้แทบไม่เปลี่ยนแปลงจนถึง ค.ศ. 1993 เมื่อเขตซูลถูกยุบและเทศบาลส่วนใหญ่ถูกรวมเข้ากับเขตฮิลด์บวร์คเฮาเซิน
กาแมร์เลนโกแห่งคริสตจักรโรมันอันศักดิ์สิทธิ์

กาแมร์เลนโกแห่งคริสตจักรโรมันอันศักดิ์สิทธิ์  เป็นตำแหน่งในสำนักพระราชวังสันตะปาปาที่ทำหน้าที่ดูแลทรัพย์สินและรายได้ของสันตะสำนัก เดิมความรับผิดชอบของกาแมร์เลนโกยังรวมถึงการบริหารการเงินของทรัพย์มรดกของนักบุญเปโตร ผู้ดำรงตำแหน่งกาแมร์เลนโกจะต้องเป็นพระคาร์ดินัลเสมอ ตามที่กำหนดไว้ในสมณธรรมนูญ "Pastor bonus" ของปี ค.ศ. 1988 แม้ว่าไม่เป็นเช่นนั้นในช่วงก่อนคริสต์ศตวรรษที่ 15 ตราอาร์มของกาแมร์เลนโกประดับด้วยกุญแจสองดอก ดอกหนึ่งเป็นสีทอง อีกดอกหนึ่งเป็นสีเงิน ไขว้กันเป็นกางเขนไขว้ ด้านบนมีอัมบราคิวลัม (Umbraculum) ซึ่งเป็นร่มที่มีแถบสีแดงสลับเหลือง ตราอาร์มนี้ยังใช้เป็นส่วนหนึ่งของตราอาร์มของสันตะสำนักในช่วงว่างระหว่างสมณสมัย ("sede vacante") ผู้ดำรงตำแหน่งกาแมร์เลนโกในปัจจุบันคือเควิน ฟาร์เรล (Kevin Farrell) ซึ่งได้รับการแต่งตั้งโดยสมเด็จพระสันตะปาปาฟรานซิสเมื่อวันที่ 14 กุมภาพันธ์ ค.ศ. 2019 ผู้ดำรงตำแหน่งรองกาแมร์เลนโกในปัจจุบันคืออัครมุขนายกอิลซง จิ เจซุส มงตานารี (Ilson de Jesus Montanari) ดำรงตำแหน่งตั้งแต่วันที่ 1 พฤษภาคม ค.ศ. 2020
รายชื่อกาแมร์เลนโก.
ต่อไปนี้เป็นรายชื่อผู้ดำรงตำแหน่งกาแมร์เลนโก:
<templatestyles src="Div col/styles.css"/>
แม่น้ำวาร์ดาร์

แม่น้ำวาร์ดาร์  หรือ แอกซิออส (Axios; ,) เป็นแม่น้ำที่ยาวที่สุดในประเทศมาซิโดเนียเหนือและเป็นแม่น้ำสายสำคัญในประเทศกรีซ โดยไหลลงสู่ทะเลอีเจียนที่เมืองเทสซาโลนีกี แม่น้ำมีความยาว โดยมีระยะทาง อยู่ในประเทศกรีซ และมีพื้นที่ลุ่มน้ำประมาณ ความลึกสูงสุดของแม่น้ำคือ
เคลเมน สลาคอนยา

เคลเมน สลาคอนยา (เกิด 3 มิถุนายน ค.ศ. 1985) เป็นนักแสดง นักร้อง นักแสดงตลก พิธีกรรายการโทรทัศน์ และนักดนตรีชาวสโลวีเนีย เขาเคยทำงานการแสดงที่โรงละครแห่งชาติสโลวีเนียลูบลิยานาระหว่างปี 2010 ถึง 2018 เขาจะเป็นตัวแทนของสโลวีเนียในการประกวดเพลงยูโรวิชันปี 2025 ด้วยเพลง "ฮาวมัชไทม์ดูวีแฮฟเลฟท์"
สลาคอนยาสำเร็จการศึกษาที่สถาบันการละคร วิทยุ ภาพยนตร์ และโทรทัศน์ เขาเป็นที่รู้จักในสโลวีเนียจากการแสดงตลกในรูปแบบมิวสิกวิดีโอ รวมถึงเป็นผู้ดำเนินรายการทางโทรทัศน์ต่าง ๆ เช่น รายการประกวดเพลงเพื่อคัดเลือกตัวแทนของสโลวีเนียในการประกวดเพลงยูโรวิชัน และการเลียนแบบบุคคลสำคัญต่าง ๆ เช่น สลาโวย ฌิเฌก, สมเด็จพระสันตะปาปาฟรานซิส, วลาดีมีร์ ปูติน, ดอนัลด์ ทรัมป์, อังเกลา แมร์เคิล เป็นต้น
ปฏิทินฮินดู

ปฏิทินฮินดูเรียกอีกอย่างว่าปัญจางคะ  เป็นปฏิทินจันทรคติแบบหนึ่งที่ใช้กันทั่วไปในอนุทวีปอินเดียและเอเชียตะวันออกเฉียงใต้ โดยมีรูปแบบที่แตกต่างกันไปในแต่ละภูมิภาคเพื่อวัตถุประสงค์ทางสังคมและศาสนาฮินดู ปฏิทินเหล่านี้มีแนวคิดพื้นฐานที่คล้ายคลึงกันสำหรับการคำนวณเวลา โดยอิงตามปีฤกษ์สำหรับรอบสุริยคติ และมีการปรับรอบจันทรคติทุกๆสามปี แต่จะแตกต่างกันในการเน้นที่รอบดวงจันทร์หรือรอบดวงอาทิตย์ รวมถึงชื่อของเดือนต่างๆ และช่วงเวลาที่กำหนดให้เป็นจุดเริ่มต้นของปีใหม่
ปฏิทินฮินดูที่ได้รับการศึกษาและเป็นที่รู้จักมากที่สุดคือ ศาลิวาหนะศกะ (อิงจากกษัตริย์ศาลิวาหนะ ซึ่งเป็นปฏิทินประจำชาติของอินเดียด้วย) ที่ใช้ในภูมิภาคเดคคานทางตอนใต้ของอินเดีย และวิกรมสังวัต (หรือปฏิทินพิกรมี) ที่ใช้ในเนปาลและภูมิภาคทางตอนเหนือและตอนกลางของอินเดีย ซึ่งทั้งสองปฏิทินนี้เน้นที่รอบจันทรคต โดยปีใหม่ของปฏิทินเหล่านี้จะเริ่มต้นในฤดูใบไม้ผลิ
ในบางภูมิภาค เช่น รัฐทมิฬนาฑูและรัฐเกรละ จะเน้นย้ำวัฏจักรสุริยะ และเรียกระบบนี้ว่าปฏิทินทมิฬ (แม้ว่าปฏิทินทมิฬจะใช้ชื่อเดือนเหมือนกับที่ใช้ในปฏิทินฮินดู) และปฏิทินมาลายาลัม ซึ่งมีต้นกำเนิดในช่วงครึ่งหลังของสหัสวรรษที่ 1 แห่งคริสตศักราช
ปฏิทินฮินดูบางครั้งเรียกว่าปัญจางคัม (पञ्चाङ्गम्) ซึ่งในอินเดียตะวันออกรู้จักกันในชื่อปันจิกาด้วย
แนวคิดการออกแบบปฏิทินฮินดูโบราณยังพบได้ในปฏิทินบาบิโลเนี ปฏิทินจีน และปฏิทินฮีบรู แต่มีความแตกต่างจากปฏิทินเกรกอเรียน โดยในขณะที่ปฏิทินเกรกอเรียนปรับความไม่สอดคล้องระหว่างรอบจันทรคต 12 รอบ (354 วันจันทรคติ) กับวันสุริยคติประมาณ 365 วันด้วยการเพิ่มวันเข้าไปในเดือนต่างๆ แต่ปฏิทินฮินดูจะรักษาความสมบูรณ์ของเดือนจันทรคติไว้ และแก้ปัญหาด้วยการแทรกเดือนเต็มพิเศษเข้าไปทุกๆ 32-33 เดือน เพื่อให้แน่ใจว่าเทศกาลและพิธีกรรมที่เกี่ยวข้องกับฤดูกาลเพาะปลูกจะตรงกับช่วงเวลาที่เหมาะสมตามฤดูกาล
อ่านเพิ่ม.
hindu calendar (ภาษาอังกฤษ) Wikipedia
เมโลดิ (นักร้องชาวสเปน)

เมโลดิอา รุยซ์ กูติเอร์เรซ (เกิด 12 ตุลาคม ค.ศ. 1990) หรือชื่อในวงการ เมโลดิ เป็นนักร้องชาวสเปน เมโลดิโด่งดังตั้งแต่อายุ 10 ขวบจากเพลง "เอลไบเลเดลโกริลา" ซึ่งเป็นเพลงฮิตฤดูร้อนที่โด่งดังที่สุดเพลงหนึ่งในสเปนประจำปี 2001 เธอวางจำหน่ายอัลบั้มแล้วหกอัลบั้มและวางจำหน่ายซิงเกิลที่ประสบความสำเร็จอีกมากมายในตลาดสเปนและละตินอเมริกา
เมื่อวันที่ 12 พฤศจิกายน ค.ศ. 2024 เอเรเตอูเบเอได้ประกาศว่าเมโลดิได้เป็นหนึ่งในผู้เข้าร่วมเบนิดอร์มเฟส 2025 การประกวดเพลงระดับชาติเพื่อคัดเลือกตัวแทนประเทศสเปนสำหรับการประกวดเพลงยูโรวิชันปี 2025 ด้วยเพลง "เอซาดิบา" เมื่อวันที่ 30 มกราคม เมโลดิได้แสดงเป็นลำดับสุดท้ายในรอบรองชนะเลิศรอบที่ 2 และผ่านเข้าสู่รอบชิงชนะเลิศหลังจากได้คะแนนอยู่ในอันดับครึ่งบนของคณะกรรมการและคะแนนโหวตจากประชาชนทั่วไป และในรอบชิงชนะเลิศเมื่อวันที่วันที่ 1 กุมภาพันธ์ เธอได้แสดงเป็นลำดับสุดท้าย และสามารถชนะการประกวดหลังจากได้คะแนนเป็นอันดับหนึ่งจากการโหวตจากประชาชนทั่วไปและอันดับที่สามจากคณะกรรมการ ส่งผลให้เธอจะเป็นตัวแทนของสเปนในการประกวดเพลงยูโรวิชันปี 2025
บุลชิเซอ

บุลชิเซอ (นามชี้เฉพาะ: Bulqiza) เป็นเทศบาลในเทศมณฑลดีเบอร์ ประเทศแอลเบเนีย เทศบาลประกอบด้วยเขตบริหาร Fushë-Bulqizë, Gjoricë, Martanesh, Ostren, Shupenzë, Trebisht, Zerqan โดบมีบุลชิเซอเป็นศูนย์กลางที่นั่ง ณ สำมะโน ค.ศ. 2023 ประชากร 7,875 คนอาศัยอยู่ในบุลชิเซอ และ 26,826 คนอยู่ในเทศบาลบุลชิเซอ
ประชากร.
บุลชิเซอได้รับการบันทึกใน"defter"ออตโตมันใน ค.ศ. 1467 ภายใต้ชื่อ "hass-ı mir-liva" และ "derbendci" ในวีลาเยต"Dulgoberda" แม้ว่าทะเบียนสำรวจหมู่บ้านจะขาดหายไป แต่ครัวเรือนหลักต่อไปนี้ได้รับการรับรอง: "Dimitri Bogdani", "Kolë Sharqini", "Gjin Kimeza", "Gjin Kolandi", "Nikolla Budi", "Martin Bardi", "Progon Buljani", "Maqe Kimëza", "Istvan Nenada", "Progon Bogdani", "Dimitri", "Todor Damëza", "Banek Alakasa", "Nikolla Mesina", "Budi", "Gjergj Garuja" และ "Gjergj Iglat" (จาก "i gjatë", "สูง")
พนัส ทัศนียานนท์

พนัส ทัศนียานนท์ เป็นอดีตคณบดีคณะนิติศาสตร์ มหาวิทยาลัยธรรมศาสตร์ อดีตสมาชิกวุฒิสภาจังหวัดตาก อดีตสมาชิกสภาร่างรัฐธรรมนูญ จังหวัดตาก ปัจจุบันเป็นสมาชิกพรรคประชาชน
ประวัติ.
พนัสสำเร็จการศึกษาจากโรงเรียนสวนกุหลาบวิทยาลัย จากนั้นได้สำเร็จการศึกษาระดับปริญญาตรี คณะนิติศาสตร์ มหาวิทยาลัยธรรมศาสตร์ จากนั้นเขาได้ไปศึกษาต่อปริญญาโทสาขากฎหมายที่มหาวิทยาลัยแคลิฟอร์เนีย เบิร์กลีย์ พ่วงด้วยปริญญาโทสาขากฎหมายทะเลและสิ่งแวดล้อมที่มหาวิทยาลัยวอชิงตัน สหรัฐอเมริกา อีกใบหนึ่ง 
ช่วงที่มีคดีปราสาทพระวิหาร รัฐบาลไทยในขณะนั้นได้มีการรณรงค์ด้วยการบริจาค 1 บาท เพื่อเป็นค่าทนายในการต่อสู้คดีนี้ในศาลโลก ซึ่งพนัสเองก็เคยเป็นหนึ่งในผู้บริจาคในคราวนั้น
การทำงาน.
พนัสได้รับตำแหน่งเป็นอัยการพิเศษประจำกรมอัยการ สำนักงานอัยการสูงสุด ต่อมาได้ลาออกจากราชการมาเป็นคณบดีคณะนิติศาสตร์ มหาวิทยาลัยธรรมศาสตร์ ระหว่างปี พ.ศ. 2529 จนถึง พ.ศ. 2531 
หลังจากพ้นตำแหน่งทางการเมืองแล้ว เขาได้เข้าดำรงตำแหน่งผู้อำนวยการบริหารมูลนิธิศูนย์กฎหมายสิ่งแวดล้อม ประเทศไทย และเป็นที่ปรึกษาปลัดกระทรวงทรัพยากรธรรมชาติและสิ่งแวดล้อม
การเมือง.
ในช่วงปลายปี พ.ศ. 2539 เขาได้รับเลือกให้เป็นสมาชิกสภาร่างรัฐธรรมนูญ จังหวัดตาก ต่อมาได้ลงสมัครรับเลือกตั้งสมาชิกวุฒิสภาจังหวัดตาก และได้รับเลือกตั้งพร้อมกับ อุดร ตันติสุนทร อดีต สส.ตาก
พนัสได้สมัครเป็นสมาชิกพรรคเพื่อไทย เมื่อวันที่ 20 ธันวาคม พ.ศ. 2556 โดยทำหน้าที่ช่วยงานกฎหมายให้กับพรรค และได้ลาออกภายหลังจากที่พรรคเพื่อไทยจับมือตั้งรัฐบาลกับพรรคร่วมรัฐบาลชุดเดิม ในวันที่ 15 สิงหาคม พ.ศ. 2566 
ในการเลือกสมาชิกวุฒิสภาไทย พ.ศ. 2567 พนัสได้ตัดสินใจลงสมัครรับเลือกตั้งสมาชิกวุฒิสภา กลุ่มกฏหมายและกระบวนการยุติธรรม (กลุ่ม 2) โดยกล่าวไว้ว่า เพื่อเข้าไปแก้ไขเปลี่ยนแปลง หรือยกเลิกรัฐธรรมนูญแห่งราชอาณาจักรไทย พุทธศักราช 2560 เพราะเป็นรัฐธรรมนูญซึ่งไม่ได้มีการกำหนดระบอบการปกครองที่เป็นประชาธิปไตยอย่างแท้จริง ทว่าไม่ได้รับเลือกตั้ง ต่อมาได้สมัครเป็นสมาชิกพรรคประชาชน ในเดือนกันยายน พ.ศ. 2567
ทูสิงคโปร์, วิธเลิฟ

ทูสิงคโปร์, วิธเลิฟ  เป็นภาพยนตร์สารคดีสัญชาติสิงคโปร์ปี 2013 ผลงานเขียนและกำกับโดยตัน ปิน ปิน ภาพยนตร์ประกอบด้วยบทสัมภาษณ์ชาวสิงคโปร์ที่ลี้ภัยออกจากประเทศในทศวรรษ 1960 ถึง 80 และอาศัยลี้ภัยอยู่ต่างแดน แต่ละคนเป็นผู้ถูกดำเนินคดีทางการเมือง อดีตนักเคลื่อไหว และอดีตผู้นำนักศึกษา
ภาพยนตร์ได้รับรางวัลผู้กำกับยอดเยี่ยมสำหรัยตันจากส่วนสารคดีน มูหร์ เอเชียแอฟริกา ในเทศกาลภาพยนตร์นานาชาติดูไบครั้งที่สิบ และภาพยนตร์สารคดียอดเยี่ยมอาเซียนจากเทศกาลสารคดีนานาชาติศาลายา ภาพยนตร์ออกฉายตามเทศกาลภาพยนตร์ทั่วโลก เช่นในมาเลเซีย เยอรมนี และสหรัฐอเมริกา
การผลิต.
ภาพยนตร์จัดสร้างด้วยเงินทุนสนับสนุนของกองทุนภาพยนตร์เอเชีย เทศกาลภาพยนตร์นานาชาติปูซาน
การออกฉาย.
นานาชาติ.
ภาพยนตร์ฉายรอบปฐมทัศน์ที่เทศกาลภาพยนตร์นานาชาติปูซาน และหลังจากนั้นได้ออกฉายตามเทศกาลภาพยนตร์ เช่น ฟรีเดิมฟิล์มเฟสต์ในมาเลเซีย, เทศกาลภาพยนตร์นานาชาตืเบอร์ลิน ส่วนฟอรุมโปรแกรม (Forum programme) ในเยอรมนี, สมาคมภาพยนตร์ลิงเคิล์นเซ็นเทอร์, เทศกาลสารคดีนานาชาติโซล ประเทศเกาหลีใต้, เทศกาลอิตส์ออล์ทรู ประเทศบารซิล, เทศกาลภาพยนตร์ยกยา-เน็ตพัค ประเทศอินโดนีเซีย, เทศกาลภาพยนตร์นานาชาติเกรละ ประเทศอินเดีย เป็นต้น ในการฉายที่เทศกาลศิลปะเอเชียตะวันออกเฉียงใต้ ซีอาร์ตเฟสต์ (SEA ArtsFest) ในลอนดอน ภาพยนตร์มียอดจองที่นั่งเข้าชมเต็ทั้งสองวัน
สิงคโปร์.
ในวันที่ 10 กันยายน 2014 ภาพยนตร์ถูกสั่งห้ามฉายเด็ดขาดในประเทศสิงคโปร์ โดย องค์การพัฒนาสื่อ อ้างว่าภาพยนตร์เป็นภัยต่อคสามมั่นคงของชาติ โดย "บุคคลที่ปรากฏในภาพยนตร์บิดเบือนและให้ข้อมูลอันเป็นเท็จเกี่ยวกับการออกจากประเทศของตน และยังคงอาศัยอยู่นอกสิงคโปร์" และด้วยว่า "บุคคลในภาพยนตร์จำนวนหนึ่งเคยเป็นสมาชิกของ หรือเป็นผู้ให้การสนับสนุน แก่พรรคคอมมิวนิสต์มลายู (CPM)"
ในวันที่ 2 ตุลาคม ตันได้ส่งภาพยนตร์โดยไม่มีการแก้ไขเพิ่มอีกกลับไปยังองค์การพัฒนาสื่อเพื่ออุทธรณ์การสั่งห้ามฉายภาพยนนตร์อีกครั้ง โดยตันระบุว่า "เนื่องในโอกาสที่เรากำลังเข้าใกล้วันเกิดปีที่ห้าสิบ [วันเอกราชของสิงคโปร์] ข้าพเจ้ารู้สึงว่าเราในฐานะประชาชนควรมีโอกาสในการมองและสะท้อนด้วยตนเอง ผ่านการออกฉายในสิงคโปร์อย่างถูกต้องตามกฎหมายซึ่งเนื้อหาที่มีมุมมองต่างไปเกี่ยวกับอดีตของเรา ไปจนถึงมุมมองที่รัฐบาลไม่เห็นด้วย" ในวันที่ 12 พฤศจิกายน คำร้องของตันถูกปฏิเสธ โดยประธานของคณะกรรมการตรวจทานภาพยนตร์ได้ออกมาชี้แจงว่า "แม้ว่าภาพยนตร์นี้จะมีมาตรฐานทางศิลปะที่น่ายกย่องเชิดชู กระนั้นทางคณะกรรมการพบว่าภาพยนตร์มีเนื้อหาด้านเดียวและมีความพยายามน้อยนิดที่จะให้ข้อมูลที่สมดุลระหว่างสองฝั่งมากเกินไปกว่าบทสัมภาษณ์ในภาพยนตร์เอง" ในบรรดาคณะกรรมการตรวจสอบภาพยนตร์จำนวน 12 คนที่หด้รับมอบหมาย เก้าคนลงคะแนนเสียงให้สั่งห้ามฉายตามเดิม ในขณะที่อีกสามคนลงคะแนนเสียงให้จัดประเภทเป็นเหมาะสำหรับผู้ชมอายุมากกว่า 21 ปี (R21) แทน
เนบิวลาดัมบ์เบลล์เล็ก

เนบิวลาดัมบ์เบลล์เล็ก (หรือรู้จักกันในชื่ออื่นคือ เมซีเย 76 หรือ NGC 650/651 หรือ เนบิวลาบาร์เบลล์ หรือ เนบิวลาคอร์ก) เป็นเนบิวลาดาวเคราะห์ในกลุ่มดาวเพอร์ซิอัสทางทิศเหนือ ถูกค้นพบโดยปิแยร์ เมแชนในปี 1780 และรวมอยู่ในรายการวัตถุคล้ายดาวหางของชาร์ล เมซีเยหมายเลข 76
ทอพาโย

ทอพาโย หรือ โทพาโย (อักษรละติน: Toa Payoh, -_-'-yoh" หรือ -_-'-yoh",) มาจากชื่อภาษาฮกเกี้ยน ตั้วปาเอี๋ย  เป็นแพลนนิงแอเรียและเมืองอยู่อาศัยขนาดใหญ่ตั้งอยู่ตอนเหนือของเขตกลาง ประเทศสิงคโปร์ ทอพาโยมีอาณาเขตติดต่อกับบีชันและเซอรางูนทางเหนือ, เซนทรอลแคตช์เมนต์ทางตะวันตกเฉียงเหนือ, กัลลังทางใต้, เกลังทางตะวันออกเฉียงใต้, นอเวนาทางตะวันตก และฮูกังทางตะวันออก เขตทอพาโยนิวทาวน์ (Toa Payoh New Town) ตั้งอยู่ในส่วนตะวันตกของเขตแพลนนิงแอเรียทอพาโยซึ่งมีขนาดใหญ่กว่าและกินพื้นที่ เช่น โพทงพาซีร์ และ บีดาดารี 
ทอพาโยประกอบด้วย 12 แขวง (subzones) ได้แก่ บีดาดารี, บูนเท็ก (Boon Teck), แบร็ดเดล (Braddell), จูเซ็ง (Joo Seng), คิมเคียต (Kim Keat), โลรง 8 (Lorong 8 Toa Payoh), เปย์ชุน (Pei Chun), โพทงพาซีร์, เซ็นเน็ต (Sennett), เซนทรอล (Toa Payoh Central), เวสต์ (Toa Payoh West) และวูดเล (Woodleigh)
ศัพทมูล.
"Toa Payoh" มีที่มาจากชื่อในภาษาฮกเกี้ยน "ตั้วปาเอี๋ย"  แปลว่า "หนองน้ำใหญ่" (จากคำว่า "ตั้ว" แปลว่า "ใหญ่" และ "ปาเอี๋ย" แปลว่า "บึง") คำภาษามลายู "paya" (ปายา) แปลว่าหนองน้ำเช่นกัน ชื่อของตั้วปาเอี๋ยจึงมีความหมายเหมือนปายาเลบาร์ซึ่งเป็นชื่อภาษามลายูแปลว่า "ดินแดนหนองน่ำใหญ่"
จอห์น เทิร์นบูล ทอมสัน นักสำรวจของรัฐสะกดชื่อตั้วปาเอี๋ยในรายงานการเกษตรปี 1849 ว่า "Toah Pyoh Lye" และ "Toah Pyoh"
ถนนในทอพาโยใช้คำนำหน้าชื่อถนนเป็นภาษามลายู เช่น "จาลันทอพาโย" (Jalan Toa Payoh) หรือ "โลรงซาตูทอพาโย" (Lorong Satu Toa Payoh)
ออสติน สวิฟต์

ออสติน คิงส์ลีย์ สวิฟต์ (อังกฤษ: Austin Kingsley Swift; เกิด 11 มีนาคม ค.ศ. 1992) เป็นโปรดิวเซอร์ นักธุรกิจ และอดีตนักแสดงชาวอเมริกันที่เคยปรากฏตัวในภาพยนตร์ เช่น"ลีฟบายไนท์" และ"ไอที" (ทั้งสองเรื่องในปี ค.ศ. 2016) เขาเป็นน้องชายของนักร้องและนักแต่งเพลง เทย์เลอร์ สวิฟต์ เขาปรากฏตัวหรือผลิตมิวสิควิดีโอของเธอหลายเพลง และจัดการการอนุญาตสิทธิ์เพลงของเธอเพื่อการใช้งานมัลติมีเดีย 
สวิฟต์เกิดที่เวสต์เรดดิง รัฐเพนซิลเวเนีย เขาสำเร็จการศึกษาจาก มหาวิทยาลัยนอเตอร์เดม ในปี 2015 โดยศึกษาด้านภาพยนตร์และการแสดงละคร เขาฝึกงานที่ ไลออนเกตส์ และได้แสดงภาพยนตร์ครั้งแรกในภาพยนตร์ระทึกขวัญเรื่อง "ไอที" ในปี 2016 นอกจากนี้เขายังปรากฏตัวในภาพยนตร์และรายการทีวีต่างๆ มากมาย รวมถึง "เอมเบดส์", "สติลเดอะคิง", "คัฟเวอร์เวอร์ชันส์", "เบรกคิ่งฟอร์เวลส์"และ "วีซัมมอนเดอะดาร์กเนส"
ชีวิตช่วงแรก.
ออสติน คิงส์ลีย์ สวิฟต์เกิดเมื่อวันที่ 11 มีนาคม ค.ศ. 1992 ที่ โรงพยาบาลเรดดิง ในเมืองเวสต์เรดดิง รัฐเพนซิลเวเนีย พ่อของเขา สก็อตต์ สวิฟต์ เป็นที่ปรึกษาทางการเงินและแม่ของเขา แอนเดรีย การ์ดเนอร์ สวิฟต์ (สกุลเดิม: ฟินเลย์) เป็นอดีตแม่บ้านที่เคยทำงานเป็นผู้บริหารการตลาดกองทุนรวม ย่าของเขา มาร์จอรี ฟินเลย์ เป็นนักร้องโอเปร่า แม่ของสวิฟต์มีเชื้อสายสก็อตและเยอรมัน พ่อของเขามีเชื้อสายสก็อตและอังกฤษ มีบรรพบุรุษเป็นชาวอิตาลี ชาร์ลส์ คาร์ไมน์ อันโตนิโอ บัลดี ปู่ทวดของสวิฟต์เป็นผู้ประกอบการและผู้นำชุมชนผู้อพยพชาวอิตาลีเปิดธุรกิจหลายแห่งใน ฟิลาเดลเฟีย ในช่วงคริสตศตวรรษที่ 1800 สวิฟต์ย้ายจากไวโอมิสซิง รัฐเพนซิลเวเนียไปยังเฮนเดอร์สันวิลล์ รัฐเทนเนสซีพร้อมกับครอบครัวของเขาตั้งแต่อายุยังน้อย 
สวิฟต์สำเร็จการศึกษาจากมหาวิทยาลัยนอเตอร์เดม ในปี 2015 ซึ่งเขาได้ศึกษาด้านภาพยนตร์และมีบทบาทในบทละครเช่น "เดดแมนส์เซลล์โฟน"และ"ซิกคาแรกเตอร์อินเสิร์ชออแอนออเทอร์" เขาโอนไปเรียนที่มหาวิทยาลัยแวนเดอร์บิลต์ แต่สุดท้ายก็โอนกลับไปที่มหาวิทยาลัยนอเตอร์เดมเพื่อเรียนจนจบ 
การทำงาน.
สวิฟต์ฝึกงานที่บริษัทไลออนส์เกต ซึ่งรับผิดชอบในการทำและส่งตัวอย่างภาพยนตร์ เขาเข้าสู่วงการภาพยนตร์ครั้งแรกในภาพยนตร์ระทึกขวัญเรื่อง "ไอที" ในปี 2016 ซึ่งนำแสดงโดยเพียร์ซ บรอสแนน นอกจากนี้สวิฟต์ยังปรากฏตัวใน "ลีฟบายไนท์", ละครการเมืองเรื่อง "เอมเบดส์" , ซิทคอมเรื่อง "สติลเดอะคิง" และ"คัฟเวอร์เวอร์ชันส์" ของทอดด์ เบอเกอร์ ในปี 2019 เขาได้แสดงนำในภาพยนตร์อินดี้ เรื่อง "เบรกคิ่งฟอร์เวลส์" และในภาพยนตร์ระทึกขวัญ สยองขวัญ เรื่อง"วีซัมมอนเดอะดาร์กเนส"ที่กำกับโดยมาร์ก เมเยอร์ 
ชีวิตส่วนตัว.
ตั้งแต่ปี 2022 สวิฟต์มีความสัมพันธ์กับนางแบบซิดนีย์ เนส
สนามเด็กเล่นมังกรทอพาโย

สนามเด็กเล่นมังกรทอพาโย หรือ สนามเด็กเล่นมังกรตั้วปาเอี๋ย  เป็นสนามเด็กเล่นตั้งอยู่บนถนนโลรง 6 ทอพาโย (Lorong 6 Toa Payoh) ในเขตทอพาโย ประเทศสิงคโปร์ จัดเป็นสนามเด็กเล่นมังกร (dragon playground) ซึ่งในระยะแรกเป็นที่นิยมในแถบทอพาโยและอังโมเกียว ปัจจุบัน สนามเด็กเล่นมังกรนี้เป็นหนึ่งในสองแห่งที่ยังหลงเหลือในสิงคโปร์
ประวัติศาสตร์.
สนามเด็กเล่นมังกรทอพาโยก่อสร้สงขึ้นในปี 1979 ด้านหน้าของเลขที่ 28 ถนนโลรง 6 ทอพาโย (Lorong 6 Toa Payoh) ผลงานออกแบบโดยอดีตมัณฑนากรประจำเอชดีบี คอ เอียน กี เป็นส่วนหนึ่งของสนามเด็กเล่นรูปสัตว์ที่สร้างในที่อยู่อาศัยสาธารณะของเอชบีดีทั่วสิงคโปร์ สนามเด็กเล่นรูปมังกรนี้สร้างขึ้นตามแบบสนามเด็กเล่นรูปมังกรที่สร้างขึ้นเป็นแบบทดลองในสวนเมืองทอพาโย และผ่านการดัดแปลงเพื่อให้สร้างง่ายขึ้น สนามเด็กเล่นนี้ตั้งอยู่บนสนามทราย ประกอบด้วยลงแหวนเหล็กกล้าหลากสีเป็นลกตัวที่ให้เด็ก ๆ สามารถปีนป่ายผ่านเช้าไปจนถึงส่วนหัสที่มีสไลเดอร์อยู่ภายใน ถือเป็นหนึ่งในสนามเด็กเล่นที่เก่าแก่ที่สุดของสิงคโปร์ สนามเด็กเล่นแห่งอื่น ๆ ที่ออกแบบถูกรื้อถอนในทศวรรษ 1990s เนื่องจาก "ข้องกังวลเรื่องความปลอดภัย" กระนั้นมีเพียงสนามเด็กเล่นรูปมังกรนี้ที่รอดพ้นจากระลอกการรื้อถอนตอนนั้น ในปัจจุบัน สนามเด็กเล่นรูปมังกรได้กลายมาเป็นสัญลักษณ์เชิงวัฒนธรรมอันหนึ่งของสิงคโปร์
ทอพาโยแฮรีเทจเทรล (Toa Payoh heritage trail) บรรจุสนามเด็กเล่นมังกรนี้เป็นส่วนหนึ่งของสิบห้าสถานที่ทางประวัติศาสตร์ในย่าน เช่น สวนเมืองทอพาโยและวัดเหลียนชานชวงหลิน ในปี 2014 มีการประกาศว่าแฟลตโดยรอบสนามเด็กเล่น ซึ่งคือเลขที่ 28, 30, 32 และ 33 ถนนโลรง 6 ทอพาโย จะทำการรื้อถอน เว้นแต่ตัวสนามเด็กเล่น ในปี 2015 มีการจัดกิจกรรมฉลองวันเอกราช 50 ปีสิงคโปร์ที่สนามเด็กเล่นแห่งนี้
Paradoxoglanis

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
Paradoxoglanis เป็นสกุลของปลาดุกไฟฟ้า ซึ่งมีถิ่นกำเนิดในทวีปแอฟริกา โดยที่ทุกชนิดที่รู้จักในสกุลนี้เป็นสิ่งมีชีวิตเฉพาะถิ่นของสาธารณรัฐประชาธิปไตยคองโก ชนิดในสกุลนี้มีความยาวมาตรฐานระหว่าง 11–17 เซนติเมตร (4.3–6.7 นิ้ว)
ชนิด.
ปัจจุบันมี 3 ชนิดที่ได้รับการยอมรับในสกุลนี้
นัต (สตูดิโอ)

บริษัท นัต จํากัด (; : Kabushiki-gaisha Natto) เป็นสตูดิโอแอนิเมชันสัญชาติญี่ปุ่น ก่อตั้งขึ้นในปี พ.ศ. 2560 โดยอดีตโปรดิวเซอร์ของสตูดิโอแมดเฮาส์ ทาคุยะ สึโนะกิ และประธานบริษัทชิปจูน มาซายูกิ นาราอิ โดยนาราอิดำรงตำแหน่งประธานเจ้าหน้าที่บริหารจนกระทั่งเขาเสียชีวิต
ชวลิต แหวนทอง

ชวลิต แหวนทอง ชื่อเล่น ปุ๊ (เกิดเมื่อวันที่ 4 มกราคม พ.ศ. 2530 ที่เทศบาลเมืองชลบุรี) เป็นนักฟุตบอลชาวไทย
อาชีพ.
ชวลิต แหวนทอง ทำหน้าที่ให้แก่สโมสรฟุตบอลราชนาวีจนถึงสิ้น พ.ศ. 2558 สโมสรนี้อยู่ที่อำเภอสัตหีบและขณะนั้นแข่งในไทยพรีเมียร์ลีกซึ่งเป็นดิวิชันสูงสุด ซึ่งเขาลงแข่ง 14 เกมให้แก่สโมสรดังกล่าว (ไม่ทราบว่าเขาเคยแข่งที่ใดมาก่อน) ครั้นใน พ.ศ. 2559 เขาได้ย้ายไปอยู่สโมสรฟุตบอลตราดที่ขณะนั้นแข่งในดิวิชันระดับสาม โดยสโมสรนี้อยู่ที่เทศบาลเมืองตราดและขณะนั้นแข่งในไทยลีกดิวิชัน 2 ภูมิภาคตะวันออก กระทั่งในช่วงปลาย พ.ศ. 2559 เขาได้เป็นแชมป์ร่วมกับสโมสรฟุตบอลตราด และได้เลื่อนชั้นขึ้นสู่ดิวิชันระดับสอง โดยเขาทำหน้าที่ให้แก่ทีมตราดจนถึงปลาย พ.ศ. 2560 แล้วเขาก็ไร้สัญญาอยู่กับสโมสรต่อไปในฤดูกาล 2561 ซึ่งใน พ.ศ. 2562 เขาได้เซ็นสัญญากับสโมสรฟุตบอลกองเรือยุทธการที่อยู่ในอำเภอสัตหีบ โดยเมื่อสิ้นสุดฤดูกาล 2564–2565 เขาและสโมสรนี้ก็ตกชั้นไปสู่ลีกสมัครเล่น ครั้นหลังจากตกชั้น เขาได้ออกจากสโมสรดังกล่าวและเข้าร่วมสโมสรฟุตบอลกองเรือรบซึ่งเป็นทีมที่เลื่อนชั้นสู่ดิวิชันระดับสาม โดยสโมสรนี้อยู่ที่อำเภอสัตหีบและเข้าแข่งใน"โซนภาคภาคตะวันออก"
ความสำเร็จ.
ร่วมกับสโมสรฟุตบอลตราด
เอ.ซี.จี.ที

บริษัท เอ.ซี.จี.ที จํากัด (; : Kabushiki-gaisha Ē shī jī tī; เขียนได้ว่า A・C・G・T) เป็นสตูดิโอแอนิเมชันสัญชาติญี่ปุ่น ก่อตั้งขึ้นเมื่อวันที่ 19 ธันวาคม พ.ศ. 2543 โดยอดีตสมาชิกของ ไทรแองเกิลสตาฟ ในเขตซูงินามิ, โตเกียว สตูดิโอมีบทบาทในหลายผลงาน โดยส่วนใหญ่มีส่วนร่วมในการผลิตร่วมกับสตูดิโออื่น และดัดแปลงผลงานที่มีต้นฉบับจากไลต์โนเวลและมังงะ บริษัทนี้เป็นบริษัทในเครือของโอบีแพลนนิ่ง ซึ่งทำหน้าที่เป็นผู้อำนวยการสร้างในหลายผลงานของ เอ.ซี.จี.ที และยังทำงานร่วมกับบริษัทโปรดักชันเจ็นโกะอย่างสม่ำเสมอ ซึ่งบางครั้งจะรับหน้าที่อำนวยการสร้าง ขณะที่ เอ.ซี.จี.ที รับผิดชอบงานผลิตแอนิเมชัน เมื่อปี พ.ศ. 2549 สำนักงานใหญ่ของสตูดิโอได้ย้ายจากเขตซูงินามิไปยังเขตเนริมะ
ผลงาน.
ผลงานที่สตูดิโอรับจ้างผลิต.
ผลงานที่ เอ.ซี.จี.ที รับหน้าที่เป็นสตูดิโอผลิตอนิเมะจากอีกสตูดิโอ (เอาต์ซอร์สแบบเต็มรูปแบบ) ไม่ว่าจะเป็นทั้งซีรีส์หรือบางตอนของซีรีส์นั้น
มาอามัต เดบี

มาอามัต อิดริส เดบี อิตโน (เกิด 4 เมษายน ค.ศ. 1984) เป็นนักการเมืองและนายทหารชาวชาด ซึ่งเป็นผู้นำชาดตั้งแต่ปี 2021 ครั้งแรกในฐานะประธานสภาทหารเปลี่ยนผ่านตั้งแต่ปี 2021 ถึง 2022 จากนั้นเป็นรักษาการประธานาธิบดีตั้งแต่ปี 2022 ถึง 2024 และต่อมาเป็นประธานาธิบดีคนที่ 7 ตั้งแต่ปี 2024 หลังจากได้รับชัยชนะในการเลือกตั้งประธานาธิบดี เขาเป็นที่รู้จักกันอย่างแพร่หลายในชื่อเล่นว่า กากา 
นอกจากนี้ เขายังดำรงตำแหน่งเลขาธิการขบวนการกอบกู้ชาติตั้งแต่ปี 2022 เขาได้รับอำนาจเมื่อวันที่ 20 เมษายน ค.ศ. 2021 สืบตำแหน่งต่อจากอีดริส เดบี บิดาและผู้ดำรงตำแหน่งก่อนหน้า ซึ่งเสียชีวิตระหว่างปฏิบัติหน้าที่ขณะบัญชาการกองกำลังในปฏิบัติการบุกโจมตีชาดตอนเหนือ ก่อนหน้านี้ เขาเคยดำรงตำแหน่งรองผู้บัญชาการกองทัพในปฏิบัติการแทรกแซงชาดตอนเหนือของมาลี (เอฟเอทีไอเอ็ม)
นายกรัฐมนตรีเซาตูแมอีปริงซีป

นายกรัฐมนตรีเซาตูแมอีปริงซีป  เป็นหัวหน้ารัฐบาลของประเทศเซาตูแมอีปริงซีป ผู้ดำรงตำแหน่งคนปัจจุบัน คือ Américo Ramos ตั้งแต่วันที่ 12 มกราคม ค.ศ. 2025
ประวัติ.
นายกรัฐมนตรีเซาตูแมอีปริงซีปจัดตั้งขึ่นเมื่อวันที่ 12 กรกฎาคม ค.ศ. 1975 หลังจากได้รับเอกราชจากโปรตุเกส
หลังจากการล่มสลายของระบอบการปกครองอึชตาดูโนวูในโปรตุเกสอันเนื่องมาจากการปฏิวัติคาร์เนชัน Trovoada ดำรงตำแหน่งนายกรัฐมนตรีคนแรกและรัฐมนตรีว่าการกระทรวงกลาโหมของเซาตูแมอีปริงซีป ตั้งแต่ปี 1975 ถึง 1979 อย่างไรก็ตาม ความสัมพันธ์ระหว่างประธานาธิบดีและนายกรัฐมนตรีตึงเคลียดอย่างรวดเร็ว จนกระทั่งในปี 1979 เมื่อประธานาธิบดี Costa ยกเลิกตำแหน่งนายกรัฐมนตรี หลายเดือนต่อมา Trovoada ถูกกล่าวหาว่าวางแผนต่อต้านรัฐบาล หลังจากถูกจับกุมและคุมขังเป็นเวลา 21 เดือน Trovoada ก็ลี้ภัยไปยังฝรั่งเศส ในเดือนพฤษภาคม ค.ศ. 1990 หลังจากผ่านร่างรัฐธรรมนูญฉบับประชาธิปไตย เขาจึงกลับมายังประเทศของตนและหาเสียงเพื่อชิงตำแหน่งประธานาธิบดี
เอสเอ็น 2014เจ

พิกัด: &show_grid=1&show_constellation_lines=1&show_constellation_boundaries=1&show_const_names=1&show_galaxies=1&img_source=IMG_all 9h 55m 42.217s, +69° 40′ 26.56″
เอสเอ็น 2014เจ  เป็นมหานวดาราประเภท 1เอในเมซีเย 82 ('ดาราจักรซิการ์', M82) ถูกค้นพบในช่วงกลางเดือนมกราคม ปี 2014 นับเป็นมหานวดาราประเภท 1เอ ที่อยู่ใกล้ที่สุดที่ค้นพบในรอบ 42 ปี และไม่มีมหานวดาราใดที่ใกล้กว่านี้อีกเลยจนถึงปี 2023 มหานวดารานี้ถูกค้นพบโดยบังเอิญระหว่างช่วงการสอนระดับปริญญาตรีที่หอดูดาวมหาวิทยาลัยลอนดอนโดยมีจุดสว่างสุดเมื่อวันที่ 31 มกราคม 2014 โดยมีโชติมาตรปรากฏที่ 10.5 เอสเอ็น 2014เจ เป็นเป้าหมายของการสังเกตการณ์อย่างเข้มข้นโดยนักดาราศาสตร์มืออาชีพและมีความสว่างเพียงพอที่นักดาราศาสตร์สมัครเล่นจะมองเห็นได้
เดอะแกรนส์

"เดอะแกรนส์" (อังกฤษ: The Grants) เป็นเพลงที่เขียนโดย ลานา เดล เรย์ และไมก์ เฮอร์โมซา บันทึกเสียงโดยเดล เรย์สำหรับอัลบั้มที่เก้าของเธอ "ดิดยูโนว์แดตแธรซ์อะทันเนิลอันเดอร์โอเชียนบูลวาร์ด" (2023) เดล เรย์รับหน้าที่เป็นหนึ่งในโปรดิวเซอร์ของเพลงนี้ร่วมกับดรูว อิริกสันและแซ็ค ดอว์ส เพลงนี้ออกจำหน่ายผ่านอินเตอร์สโคปและพอลีดอร์เรเคิดส์ เมื่อวันที่ 14 มีนาคม 2023 เป็นซิงเกิลที่สามจากอัลบั้ม เพลงนี้เปิดตัวในรายการฟิวเจอร์ซาวส์ของบีบีซี เรดิโอวัน
ภูมิหลัง.
เมื่อวันที่ 7 ธันวาคม 2022 นักร้องและนักแต่งเพลงชาวอเมริกัน ลานา เดล เรย์ กล่าวว่าอัลบั้มสตูดิโอชุดที่ 9 ของเธอ "ดิดยูโนว์แดตแธรซ์อะทันเนิลอันเดอร์โอเชียนบูลวาร์ด" มีกำหนดวางจำหน่ายในช่วงต้นปี 2023 หลังจากการประกาศนี้ เธอเปิดให้สั่งซื้ออัลบั้มล่วงหน้า และปล่อยเพลงไตเติ้ลในชื่อเดียวกันกับอัลบั้มเป็นซิงเกิล 
เดล เรย์ประกาศภาพปกอัลบั้มและรายชื่อเพลงในเดือนถัดไป นอกจากเพลงไตเติ้ลซึ่งปรากฏเป็นเพลงลำดับที่สองในอัลบั้มแล้ว เพลงชื่อ "เอแอนด์ดับเบิลยู" ปรากฏเป็นเพลงที่สี่ และ "เดอะแกรนส์" เป็นเพลงเปิดอัลบั้ม "เอแอนด์ดับเบิลยู" เป็นซิงเกิลถัดไปจากอัลบั้ม วางจำหน่ายเมื่อวันที่ 14 กุมภาพันธ์ 2023 และ "เดอะแกรนส์" เป็นซิงเกิลโปรโมตแรก วางจำหน่ายเมื่อวันที่ 14 มีนาคม
เทอเรนซ์เลิฟยู

"เทอเรนซ์เลิฟยู" (อังกฤษ: Terrence Loves You) เป็นเพลงที่นักร้องและนักแต่งเพลงชาวอเมริกัน ลานา เดล เรย์ บันทึกไว้ในอัลบั้ม "ฮันนีมูน" (2015) ของเธอ โดยเปิดตัวเป็นซิงเกิลโปรโมตแรกของอัลบั้มเมื่อวันที่ 21 สิงหาคม 2015 เพลงนี้แต่งโดยเดล เรย์และ ริก โนเวลส์ ได้รับการขนานนามว่าเป็นเพลงที่ "สะกดจิต" โดยเดล เรย์ร้องทับเสียงเปียโน เครื่องสาย และแซกโซโฟนที่ "ครวญคราง" เพลงนี้มีการแทรกเนื้อเพลง "สเปซออดิที" ของนักร้องนักแต่งเพลงชาวอังกฤษ เดวิด โบอี ลงไปด้วย เดล เรย์กล่าวว่าเพลงนี้เป็นเพลงโปรดของเธอจากอัลบั้มฮันนีมูน โดยอธิบายว่าเป็นเพลงแนว "แจ๊ส" 
ภูมิหลัง.
เพลงนี้เปิดตัวครั้งแรกผ่าน "ฮันนีมูนฮอตไลน์" ของเดล เรย์ซึ่งเป็นสายด่วนที่ตั้งขึ้นเพื่อให้แฟนๆได้รับข้อมูลอัปเดตเกี่ยวกับอัลบั้มโดยตรงจากตัวของเดล เรย์เอง รวมถึงสามารถเข้าถึงเนื้อหาอื่นๆ เช่น การบรรยาย เมื่อวันที่ 21 สิงหาคม 2015 ไฟล์เสียงอย่างเป็นทางการได้ถูกอัปโหลดไปยังช่องวีโว ของเดล เรย์ วันเดียวกันนั้น "เทอเรนซ์เลิฟยู" ได้ถูกเผยแพร่ในรูปแบบการดาวน์โหลดทางดิจิทัล 
องค์ประกอบ.
"เทอเรนซ์เลิฟยู" เป็นเพลงบัลลาดสไตล์เลานจ์ ได้รับการยกย่องว่าเป็นเพลงที่ "สะกดจิต" โดยมีเดล เรย์ ร้องเพลงพร้อมกับเปียโน เครื่องสาย และแซกโซโฟนที่ "ครวญคราง" เพลงนี้มีการแทรกเนื้อเพลง "สเปซออดิที" ของนักร้องนักแต่งเพลงชาวอังกฤษ เดวิด โบอี จากสตูดิโออัลบั้มชุดที่สองที่ใช้ชื่อเดียวกับเขา เพลงเริ่มต้นด้วยเสียงกีตาร์ที่แยกออกมาก่อนจะค่อยๆจางหายไปเมื่อเสียงเปียโนเริ่มขึ้น ตามมาด้วยเสียงไวโอลินและเสียงร้องของเดล เรย์ ท่อนคอรัสถูกขับร้องในรูปแบบโอเปร่าและมีเนื้อเพลงแสดงถึงความเข้มแข็งเมื่อเผชิญกับการถูกละทิ้ง ตลอดทั้งท่อนร้องจะมีแทรกแซกโซโฟนสั้นๆ และมีการอ้างถึงโบวี่ในเนื้อเพลง เช่น "Ground control to Major Tom / Can you hear me all night long?" 
การตอบรับ.
"นิตยสารโรลลิงสโตน" ให้ความเห็นเกี่ยวกับเพลงนี้ว่า "สะกดจิต" และยกย่องเสียงร้องของเดล เรย์
ปฏิทินอิหร่าน

ปฏิทินอิหร่านหรือลำดับเหตุการณ์ของอิหร่าน (เปอร์เซีย: گاه‌شماری ایرانی, กาห์ โชมารีเย อีรานี) เป็นปฏิทินชุดหนึ่งที่สร้างขึ้นและใช้กันมานานกว่าสองพันปีในอิหร่านหรือที่เรียกว่าเปอร์เซีย ปฏิทินอิหร่านถือเป็นบันทึกเหตุการณ์ทางประวัติศาสตร์ที่ยาวนานที่สุดในประวัติศาสตร์มนุษย์ โดยได้รับการปรับปรุงหลายครั้งเพื่อวัตถุประสงค์ในการบริหารประเทศ บุคคลที่มีอิทธิพลมากที่สุดในการวางกรอบสำหรับปฏิทินและเพิ่มความแม่นยำให้กับปฏิทินคือปราชญ์ชาวเปอร์เซียในศตวรรษที่ 11 ชื่อว่าโอมาร์ ไคยาม ปฏิทินอิหร่านสมัยใหม่คือปฏิทินสุริยคติฮิจเราะห์ ซึ่งปัจจุบันเป็นปฏิทินพลเรือนอย่างเป็นทางการในอิหร่าน
นาวรูซ ปีใหม่ของอิหร่าน เริ่มต้นในเวลาเที่ยงคืนที่ใกล้เคียงกับช่วงวิษุวัตทางตอนเหนือมากที่สุด โดยคำนวณจากข้อมูลทางดาราศาสตร์สำหรับเส้นเมริเดียนของเตหะราน (52.5°E) ดังนั้น ปฏิทินนี้จึงอิงตามการสังเกตปรากฏการณ์ทางดาราศาสตร์ ซึ่งแตกต่างจากปฏิทินเกรกอเรียนที่อิงตามกฎเกณฑ์ วิษุวัตนี้เกิดขึ้นในหรือประมาณวันที่ 20 มีนาคมของปฏิทินเกรกอเรียน เขตเวลาของอิหร่านคือเวลามาตรฐานอิหร่าน UTC +03:30
ประวัติศาสตร์.
ปฏิทินเปอร์เซียโบราณ.
ปฏิทินเปอร์เซียโบราณ เช่นเดียวกับ ปฏิทิน อินเดียโบราณ มี 6 ฤดูกาล โดยแต่ละฤดูกาลมีความยาวประมาณ 2 เดือน นับตั้งแต่ยุคที่ วัฒนธรรมเปอร์เซียโบราณ ผสมผสานกับวัฒนธรรม เมโสโปเตเมียปฏิทินของทั้งสองวัฒนธรรมก็เกือบจะเหมือนกันทุกประการ ในปฏิทินนี้ ปีเริ่มต้นขึ้นในเวลา เที่ยงคืน และประกอบด้วย 12 เดือน แต่ละเดือนมี 29 หรือ 30 วัน โดยรวมแล้วหนึ่งปีในปฏิทินนี้มี 354 วัน
Electrophorus varii

ปลาไหลไฟฟ้าแวรี  หรือในชื่อวิทยาศาสตร์ Electrophorus varii เป็นชนิดของปลาไหลไฟฟ้าที่พบในอเมริกาใต้
อนุกรมวิธาน.
ก่อนหน้านี้เคยจัดไว้ในชนิด "Electrophorus electricus" เมื่อพิจารณาว่าเป็นชนิดเดียวเท่านั้นในสกุล "Electrophorus" แต่การวิเคราะห์ในปี ค.ศ. 2019 อธิบายว่าชนิดนี้และ "E. voltai" เป็นชนิดที่แยกจากกันโดยพิจารณาจากทั้งความแตกต่างทางพันธุกรรมเชิงลึกและความแตกต่างของแรงดันไฟฟ้าที่เกิดจากชนิดแต่ละชนิด เชื่อกันว่าเป็นสมาชิกพื้นฐานที่สุดในสามชนิดของสกุล "Electrophorus" โดยแยกสายจากกันในช่วงปลายสมัยไมโอซีน ได้รับการตั้งชื่อเพื่อเป็นเกียรติแก่นักมีนวิทยาชาวอเมริกันริชาร์ด ปีเตอร์ แวรี (Richard Peter Vari)
การกระจายพันธุ์.
พบได้ทั่วไปในแหล่งที่อยู่อาศัยแบบราบลุ่มของลุ่มน้ำอเมซอนและในลำธารบางแห่งในหินฐานทวีปกายอานา ซึ่งแตกต่างจากอีกสองชนิดในสกุลนี้ ซึ่งปรับตัวให้เข้ากับแหล่งที่อยู่อาศัยแบบหินฐานทวีปบนที่สูงเท่านั้น อาศัยอยู่ในแม่น้ำขุ่นที่มีออกซิเจนน้อยและมีพื้นเป็นทรายหรือโคลน
คำอธิบาย.
ชนิดนี้มีรูปร่างคล้ายกับชนิด "E. electricus" แต่ไม่มีแถบสีชัดเจนตามลำตัว ซึ่งมักพบในชนิด "E. electricus" ชนิดนี้สามารถสร้างแรงดันไฟฟ้าสูงสุดได้เป็นอันดับสองจากสามชนิดในสกุล "Electrophorus" โดยอยู่ที่ประมาณ 572 โวลต์
เชิงอรรถและอ้างอิง.
<templatestyles src="Reflist/styles.css" />
Electrophorus voltai

ปลาไหลไฟฟ้าโวลตา หรือในชื่อวิทยาศาสตร์ Electrophorus voltai เป็นชนิดของปลาไหลไฟฟ้าที่พบในอเมริกาใต้ รู้จักในฐานะแหล่งกำเนิดพลังงานไฟฟ้าชีวภาพที่แข็งแกร่งที่สุดในธรรมชาติ โดยผลิตแรงดันไฟฟ้าได้มากถึง 860 โวลต์
อนุกรมวิธาน.
ก่อนหน้านี้เคยจัดไว้ในชนิด "Electrophorus electricus" เมื่อพิจารณาว่าเป็นชนิดเดียวเท่านั้นในสกุล "Electrophorus" แต่การวิเคราะห์ในปี ค.ศ. 2019 อธิบายว่าชนิดนี้และ "E. varii" เป็นชนิดที่แยกจากกันโดยพิจารณาจากทั้งความแตกต่างทางพันธุกรรมเชิงลึกและความแตกต่างของแรงดันไฟฟ้าที่เกิดจากชนิดแต่ละชนิด เชื่อกันว่าวิวัฒนาการมาจากชนิดพี่น้องของชนิด "E. electricus" ในช่วงสมัยไพลโอซีน ชื่อตั้งเพื่อเป็นเกียรติแก่อเลสซานโดร โวลตา นักฟิสิกส์ผู้ได้รับการยกย่องอย่างกว้างขวางว่าเป็นผู้สร้างแบตเตอรี่ไฟฟ้า
การกระจายพันธุ์.
ชนิดนี้อาศัยอยู่ในพื้นที่สูง โดยส่วนใหญ่อยู่ในแม่น้ำที่ไหลไปทางเหนือของเขตหินฐานทวีปบราซิล แต่ก็มีแม่น้ำที่ไหลไปทางใต้บางสายของเขตหินฐานทวีปกายอานาด้วยเช่นกัน ในลำธารบางแห่งของหินฐานทวีปกายอานาอยู่ร่วมกับ "E. varii"
คำอธิบาย.
มีลักษณะคล้ายคลึงกับ "E. electricus" มาก แต่แตกต่างกันที่สัณฐานวิทยาของกะโหลกศีรษะคือ กะโหลกศีรษะยุบและกว้าง มีแรงดันไฟสูงสุดที่ 860 โวลต์ ทำให้ไม่เพียงแต่เป็นแหล่งกำเนิดไฟฟ้าชีวภาพที่แข็งแกร่งที่สุดในบรรดาปลาไหลไฟฟ้าทั้งสามชนิดเท่านั้น แต่ยังรวมถึงสัตว์ทุกชนิดอีกด้วย
สามารถยาวได้ถึง และหนักได้ถึง ทำให้กลายเป็นชนิดที่ใหญ่ที่สุดในอันดับ Gymnotiformes ซึ่งเพศผู้จะมีขนาดใหญ่กว่าเพศเมียประมาณ 
พฤติกรรม.
การศึกษาวิจัยในปี ค.ศ. 2021 รายงานการปรากฏครั้งแรกที่ทราบของการล่าเป็นฝูงปลาไหลไฟฟ้าในประชากรของ "E. voltai" ที่ปากแม่น้ำอีรีรี ในประเทศบราซิล
เชิงอรรถและอ้างอิง.
<templatestyles src="Reflist/styles.css" />
ปฏิทินอิกโบ

ปฏิทินอิกโบ (อิกโบ: Ọ̀gụ́àfọ̀ Ị̀gbò เป็นระบบปฏิทินแบบดั้งเดิมของชาวอิกโบจากไนจีเรีย ในปัจจุบันปฏิทินมี 13 เดือนใน 1 ปี (Afọ) 7 สัปดาห์ใน 1 เดือน (Ọnwa) และ 4 วันของวันตลาดของชาวอิกโบ (Eke, Orie, Afọ, na Nkwọ) ใน 1 สัปดาห์ (Izu) บวกกับวันพิเศษอีกหนึ่งวันในตอนท้ายปีในเดือนสุดท้าย ชื่อของเดือนเหล่านี้รายงานโดย Onwuejeogwu (1981)
แม้ว่าการบูชาและการให้เกียรติวิญญาณจะมีบทบาทสำคัญในการสร้างและพัฒนาระบบปฏิทินของชาวอิกโบ แต่การค้าขายก็มีบทบาทสำคัญในการสร้างปฏิทินของชาวอิกโบเช่นกัน เรื่องนี้ได้รับการเน้นย้ำในตำนานของชาวอิกโบเอง ตัวอย่างเช่น วันตลาดของชาวอิกโบ ซึ่งแต่ละชุมชนจะมีวันเปิดตลาดของตนเอง ทำให้ปฏิทินของชาวอิกโบยังคงใช้อยู่จนถึงปัจจุบัน
เคมัล เครินช์ซิซ

เคมัล เครินช์ซิซ (เกิด 20 กุมภาพันธ ค.ศ. 1960 ที่เอดีร์แน ประเทศตุรกี) เป็นทนายความชาตินิยมชาวตุรกีที่มีชื่อเสียงจากการยื่นเรื่องร้องเรียนต่อนักข่าวและนักเขียนชาวตุรกีมากกว่า 40 ราย (รวมถึงออร์ฮัน พามุค, เอลิฟ ชาฟัค และฮรันต์ ดิงก์) ฐาน "ดูหมิ่นความเป็นตุรกี" เขาเป็นหัวหน้า "Büyük Hukukçular Birliği" ("สหภาพนักกฎหมายที่ยิ่งใหญ่") ที่มีส่วนเกี่ยวข้องกับการพิจารณาคดีมาตรา 301 ส่วนใหญ่
เมื่อวันที่ 5 สิงหาคม ค.ศ. 2013 เครินช์ซิซถูกตัดสินจำคุกตลอดชีวิตตามการพิจารณาคดีเอร์เกเนคอน เขาได้รับการปล่อยตัวพร้อมกับผู้ต้องสงสัยอีกหลายคนในเดือนมีนาคม ค.ศ. 2014
รายชื่อประธานาธิบดีเซาตูแมอีปริงซีป

นี่คือ รายชื่อประธานาธิบดีเซาตูแมอีปริงซีป ตั้งแต่จัดตั้งขึ้นเมื่อปี 1975 มีประธานาธิบดีทั้งหมด 5 คน ผู้ดำรงตำแหน่งคนแรก คือ Manuel Pinto da Costa ตั้งแต่ปี 1975 ถึง 1991 และผู้ดำรงตำแหน่งคนปัจจุบัน คือ การ์ลุช วีลา นอวา ตั้งแต่ปี 2021
รายชื่อประธานาธิบดีกาบอง

นี่คือ รายชื่อประธานาธิบดีกาบอง ตั้งแต่จัดตั้งขึ้นเมื่อปี 1960 มีประธานาธิบดีทั้งหมด 4 คน ผู้ดำรงตำแหน่งคนแรก คือ Léon M'ba ตั้งแต่ปี 1960 ถึง 1967 และผู้ดำรงตำแหน่งคนปัจจุบัน คือ บริส กลอแตร์ ออลีกี อึงแกมา ตั้งแต่ปี 2023
เส้นเวลา.
ImageSize = width:900 height:auto barincrement:21
PlotArea = top:10 bottom:100 right:180 left:20
AlignBars = late
Colors =
 id:independent value:rgb(0.710,0.710,0.710) legend:None_(Independent)
 id:military value:rgb(0.76,0.69,0.57) legend:Military
 id:bdg value:rgb(0,0.4,0.2) legend:Gabonese_Democratic_Bloc
 id:pdg value:rgb(0.06,0.59,0.22) legend:Gabonese_Democratic_Party
 id:udsg value:rgb(1,0,0) legend:Gabonese_Democratic_and_Social_Union
 id:adere value:rgb(0.25,0.43,0.71) legend:Democratic_and_Republican_Alliance
 id:gray1 value:gray(0.85)
 id:gray2 value:gray(0.95)
DateFormat = dd/mm/yyyy
TimeAxis = orientation:horizontal
ScaleMajor = gridcolor:gray1 unit:year increment:5 start:1960
ScaleMinor = gridcolor:gray2 unit:year increment:1 start:1960
Legend = columns:1 left:150 top:60 columnwidth:170
TextData =
 pos:(20,65) textcolor:black fontsize:M
 text:"Political party:"
BarData =
 bar:M'ba
 bar:Aubame
 bar:OmarBongo
 bar:DiNdinge
 bar:Rogombe
 bar:AliBongo
 bar:Oligui
PlotData =
 width:5 align:left fontsize:9 shift:(5,-4) anchor:till
 bar:M'ba
 from: 17/08/1960 till: 17/02/1964 color:bdg
 from: 18/02/1964 till: 28/11/1967 color:bdg text:"Léon M'ba"
 bar:Aubame
 from: 18/02/1964 till: 19/02/1964 color:udsg text:"Jean-Hilaire Aubame (coup)"
 bar:OmarBongo
 from: 28/11/1967 till: 12/03/1968 color:bdg
 from: 12/03/1968 till: 08/06/2009 color:pdg text:"Omar Bongo"
 bar:DiNdinge
 from: 06/05/2009 till: 10/06/2009 color:adere text:"Didjob Divungi Di Ndinge (acting)"
 bar:Rogombe
 from: 10/06/2009 till: 16/10/2009 color:pdg text:"Rose Francine Rogombé (acting)"
 bar:AliBongo
 from: 16/10/2009 till: 30/08/2023 color:pdg text:"Ali Bongo"
 bar:Oligui
 from: 30/08/2023 till: 13/04/2025 color:military
 from: 13/04/2025 till: $today color:independent text:"Brice Oligui Nguema"
สมชัย สัจจพงษ์

สมชัย สัจจพงษ์ เป็นนักเศรษฐศาสตร์และข้าราชการระดับสูงของไทยที่มีประสบการณ์ยาวนานในแวดวงการคลัง อดีตปลัดกระทรวงการคลังของไทย ปัจจุบันดำรงตำแหน่ง ประธานกรรมการธนาคารแห่งประเทศไทย คนที่ 5 ตั้งแต่วันที่ 22 เมษายน พ.ศ. 2568
ประวัติ.
สมชัย สัจจพงษ์ เกิดเมื่อวันที่ 27 กรกฎาคม พ.ศ. 2504 ด้านการศึกษานั้น สำเร็จการศึกษาปริญญาตรี เศรษฐศาสตร์ (เกียรตินิยม) จากจุฬาลงกรณ์มหาวิทยาลัย ในปี พ.ศ. 2527 , ปริญญาเอก เศรษฐศาสตร์การคลัง ในปี พ.ศ. 2533 และ ปริญญาโท เศรษฐศาสตร์ ในปี พ.ศ. 2528 จาก สหรัฐ
การทำงาน.
สมชัยมีประสบการณ์ในกระทรวงการคลัง มามากว่า 22 ปี โดยดำรงตำแหน่งสำคัญหลายตำแหน่งได้แก่
เมื่อวันที่ 22 เมษายน พ.ศ. 2568 ที่ประชุมคณะรัฐมนตรีมีมติเห็นชอบแต่งตั้งให้เขาดำรงตำแหน่งประธานกรรมการธนาคารแห่งประเทศไทย คนที่ 5 ถัดจาก นายปรเมธี วิมลศิริ ที่พ้นวาระไป โดยจะมีผลทันทีหลังจากได้รับการโปรดเกล้าฯแต่งตั้ง
รายชื่อประธานาธิบดีแคเมอรูน

นี่คือ รายชื่อประธานาธิบดีแคเมอรูน ตั้งแต่จัดตั้งขึ้นเมื่อปี 1960 มีประธานาธิบดีทั้งหมด 2 คน ผู้ดำรงตำแหน่งคนแรก คือ อามาดู อาอีโจ ตั้งแต่ปี 1960 ถึง 1982 และผู้ดำรงตำแหน่งคนปัจจุบัน คือ ปอล บียา ตั้งแต่ปี 1982
รายชื่อประธานาธิบดีชาด

นี่คือ รายชื่อประธานาธิบดีชาด ตั้งแต่จัดตั้งขึ้นโดยพฤตินัยเมื่อปี 1960 มีประธานาธิบดีทั้งหมด 7 คน ผู้ดำรงตำแหน่งคนแรก คือ François Tombalbaye ตั้งแต่ปี 1960 ถึง 1975 และผู้ดำรงตำแหน่งคนปัจจุบัน คือ มาอามัต เดบี ตั้งแต่ปี 2021
เส้นเวลา.
ImageSize = width:1050 height:auto barincrement:15
PlotArea = top:10 bottom:130 right:130 left:20
AlignBars = late
Colors =
 id:independent value:rgb(0.710,0.710,0.710) legend:Independent
 id:military value:rgb(0.76,0.69,0.57) legend:Chadian_Armed_Forces_→_Chad_National_Army
 id:ppt value:rgb(0.88,0.86,0.13) legend:Chadian_Progressive_Party
 id:mnrcs value:rgb(0,0,0) legend:National_Movement_for_the_Cultural_and_Social_Revolution
 id:frolinat value:rgb(0.84,0.16,0.13) legend:National_Liberation_Front_of_Chad
 id:mplt value:rgb(0.98,0.5,0.45) legend:Popular_Movement_for_the_Liberation_of_Chad
 id:fan value:rgb(0,0.49,0.77) legend:Armed_Forces_of_the_North
 id:unir value:rgb(0,0,0.55) legend:National_Union_for_Independence_and_Revolution
 id:mps value:rgb(0.2,0.2,0.8) legend:Patriotic_Salvation_Movement
 id:gray1 value:gray(0.85)
 id:gray2 value:gray(0.95)
DateFormat = dd/mm/yyyy
TimeAxis = orientation:horizontal
ScaleMajor = gridcolor:gray1 unit:year increment:5 start:1960
ScaleMinor = gridcolor:gray2 unit:year increment:1 start:1960
Legend = columns:1 left:150 top:85 columnwidth:170
TextData =
 pos:(20,88) textcolor:black fontsize:M
 text:"Political party:"
BarData =
 bar:Tombalbaye
 bar:Odingar
 bar:Malloum
 bar:Oueddei
 bar:Choua
 bar:Habre
 bar:IDeby
 bar:MDeby
PlotData =
 width:5 align:left fontsize:S shift:(5,-4) anchor:till
 bar:Tombalbaye
 from: 11/08/1960 till: 27/08/1973 color:ppt
 from: 27/08/1973 till: 13/04/1975 color:mnrcs text:"N'Garta Tombalbaye"
 bar:Odingar
 from: 13/04/1975 till: 15/04/1975 color:military text:"Noël Milarew Odingar"
 bar:Malloum
 from: 15/04/1975 till: 23/03/1979 color:military text:"Félix Malloum"
 bar:Oueddei
 from: 23/03/1979 till: 29/04/1979 color:frolinat
 from: 03/09/1979 till: 07/06/1982 color:frolinat text:"Goukouni Oueddei"
 bar:Choua
 from: 29/04/1979 till: 03/09/1979 color:frolinat text:"Lol Mahamat Choua"
 bar:Habre
 from: 07/06/1982 till: 24/06/1984 color:fan
 from: 24/06/1984 till: 02/12/1990 color:unir text:"Hissène Habré"
 bar:IDeby
 from: 02/12/1990 till: 20/04/2021 color:mps text:"Idriss Déby"
 bar:MDeby
 from: 20/04/2021 till: 10/10/2022 color:military
 from: 10/10/2022 till: $today color:mps text:"Mahamat Déby"
เดอะแมนจูเรียนแคนดิเดต (ภาพยนตร์)

เดอะแมนจูเรียนแคนดิเดต  เป็นภาพยนตร์อเมริกันแนวการเมืองระทึกขวัญจิตวิทยานีโอนัวร์ กำกับและอำนวยการสร้างโดยจอห์น แฟรงเกนไฮเมอร์ เขียนบทโดยจอร์จ แอ็กเซลร็อด โดยอิงจากนวนิยายเรื่อง "เดอะแมนจูเรียนแคนดิเดต" ของริชาร์ด คอนดอนใน พ.ศ. 2502 นักแสดงนำของภาพยนตร์เรื่องนี้ ได้แก่ แฟรงก์ ซินาตรา ลอว์เรนซ์ ฮาร์วีย์ และเจเน็ต ลีห์ ร่วมด้วยแองเจลา แลนส์เบอรี เฮนรี ซิลวา และเจมส์ เกรกอรี
เรื่องเน้นไปที่เรย์มอนด์ ชอว์ อดีตทหารผ่านศึกในสงครามเกาหลี ซึ่งเป็นส่วนหนึ่งของครอบครัวนักการเมืองที่มีชื่อเสียง ชอว์ถูกคอมมิวนิสต์ล้างสมองหลังจากหมวดของเขาถูกจับ เขากลับมาใช้ชีวิตพลเรือนในสหรัฐอเมริกาอีกครั้ง ซึ่งเขากลายเป็นนักฆ่าโดยไม่รู้ตัวในการสมรู้ร่วมคิดของพรรคคอมมิวนิสต์ระหว่างประเทศ กลุ่มดังกล่าวซึ่งรวมถึงตัวแทนจากสาธารณรัฐประชาชนจีนและสหภาพโซเวียต มีแผนที่จะลอบสังหารผู้ที่ได้รับการเสนอชื่อชิงตำแหน่งประธานาธิบดีจากพรรคการเมืองอเมริกัน โดยการเสียชีวิตดังกล่าวจะนำไปสู่การโค่นล้มรัฐบาลสหรัฐ
ภาพยนตร์เข้าฉายในสหรัฐอเมริกาในวันที่ 24 ตุลาคม พ.ศ. 2505 ในช่วงที่ความขัดแย้งระหว่างสหรัฐอเมริกากับสหภาพโซเวียตถึงขีดสุดในช่วงวิกฤตการณ์ขีปนาวุธคิวบา"เดอะแมนจูเรียนแคนดิเดต" ได้รับการยกย่องอย่างกว้างขวางจากนักวิจารณ์ตะวันตกและได้รับการเสนอชื่อเข้าชิงรางวัลออสการ์ 2 รางวัล ได้แก่ รางวัลนักแสดงสมทบหญิงยอดเยี่ยม (แองเจลา แลนส์เบอรี) และรางวัลลำดับภาพยอดเยี่ยม ภาพยนตร์เรื่องนี้ได้รับเลือกให้เก็บรักษาไว้ในทะเบียนภาพยนตร์แห่งชาติของสหรัฐอเมริกาโดยหอสมุดรัฐสภาใน พ.ศ. 2537 เนื่องจากเป็นภาพยนตร์ที่ "มีความสำคัญทางวัฒนธรรม ประวัติศาสตร์ หรือสุนทรียศาสตร์"
เขตโมรันบง

เขตโมรันบง (เกาหลี: ) เป็นหนึ่งใน 19 เขตของเปียงยาง ประเทศเกาหลีเหนือ ตั้งอยู่ทางทิศเหนือของเขตชุง ซึ่งเป็นเขตใจกลางนคร และมีอาณาเขตติดต่อทางทิศเหนือกับเขตซอซ็องและแทซ็อง ทิศตะวันออกติดกับแม่น้ำแทดง และทิศตะวันตกติดกับคลองโพทงกังและเขตโพทงกัง มีชื่อตามเนินเขาโมรัน ซึ่งตั้งอยู่ในพื้นที่ทางตะวันตกของเขต (โมรัน ภาษาเกาหลีแปลว่า 'โบตั๋น') ได้รับการกำหนดให้เป็นเขตเมื่อเดือนตุลาคม ค.ศ. 1960 โดยคณะกรรมาธิการประชาชนนครเปียงยาง
ภาพรวม.
พื้นที่ส่วนใหญ่ของเขตถูกใช้เป็นสวนโมรันบง พื้นที่พักผ่อนหย่อนใจที่ใหญ่ที่สุดของเปียงยาง ภายในสวนมีโบราณสถานต่าง ๆ รวมถึงร่องรอยกำแพงปราสาทเปียงยางเก่าและศาลาประดับตกแต่งหลายแห่ง เขตนี้ยังมีสนามกีฬาคิม อิล-ซ็องและสถานที่ที่คิมกล่าวสุนทรพจน์ครั้งแรกหลังการปลดปล่อยเปียงยางเมื่อ 14 ตุลาคม ค.ศ. 1945 ซึ่งมีชื่อว่า "ทุกความพยายามเพื่อการสร้างเกาหลีประชาธิปไตยใหม่" ประตูชัยเปียงยาง ซุ้มประตูขนาดใหญ่ที่สุดในโลก ก็ตั้งอยู่ในเขตนี้ด้วย
การขนส่ง.
รถไฟใต้ดินเปียงยางวิ่งผ่านเขตนี้ โดยมีสถานีจอดที่สถานีโมรันบง แคซ็อน ช็อนอู และช็อนซึง เขตนี้เชื่อมต่อกับเกาะรึงราและเขตแทดงกัง (ฝั่งซ้ายของแม่น้ำแทดง) ด้วยสะพานรึงรา
การแบ่งเขตการปกครอง.
เขตโมรันบงแบ่งออกเป็น 15 เขตการปกครองที่เรียกว่าทง (dong; ย่าน) ย่านที่ใหญ่ที่สุด (อินฮึง พีพา และคินมาอึล) ถูกแบ่งออกเป็นสองส่วนเพื่อวัตถุประสงค์ในการบริหาร ย่านอินฮึงเป็นที่ตั้งของสำนักงานบริหารคุณภาพแห่งรัฐของเกาหลีเหนือ
อักษรปยู

อักษรปยูเป็นระบบการเขียนที่ใช้เขียนภาษาปยู ภาษาจีน-ทิเบตที่สูญหายแล้ว ซึ่งโดยหลักมีผู้พูดในพื้นที่ประเทศพม่าตอนกลางในปัจจุบัน อักษรนี้อิงจากอักษรพราหมีในอินเดียเหนือและใต้ หลักฐานที่ดีที่สุดเท่าที่มีอยู่เสนอแนะว่าอักษรปยูพัฒนาอย่างค่อยเป็นค่อยไประหว่างคริสต์ศตวรรษที่ 2 ถึงคริสต์ศตวรรษที่ 6 ดูเหมือนว่าอักษรปยูมีอักษรต้นแบบจากอักษรกทัมพะในอินเดียตะวัันตกเฉียงใต้ จารึกปยูตอนต้นต้องมีอักษรพราหมีระหว่างบรรทัดเสมอ จนกระทั่งคริสต์ศตวรรษที่ 7 ถึง 8 ที่จารึกศรีเกษตรปรากฏเพียงอักษรปยู ไม่มีอักษรพราหมีระหว่างบรรทัด
จารึกสำคัญหลายแห่งเขียนในภาษาสันสกฤตและบาลี ร่วมกับอักษรปยู แหล่งโบราณคดีปยูใช้อักษรอินเดียหลากหลายรูปแบบ จากอักษรพราหมีสมัยอโศกและอักษรทมิฬ-พราหมี ทั้งสองปรากฏในช่วงศตวรรษที่ 3 ถึง 2 ก่อน ค.ศ. จนถึงอักษรคุปตะและอักษรกทัมพะที่มีอายุถึงคริสต์ศตวรรษที่ 4 ถึง 6
ปัจจุบันอักษรปยูยังไม่ได้ระบการบรรจุลงในยูนิโคด มีการเสนอให้รวมไว้ใน ค.ศ. 2010 และมีตำแหน่งชั่วคราวในแผนงานของ Unicode Consortium
เขตซอซ็อง

เขตซอซ็อง (เกาหลี: ) เป็นหนึ่งใน 19 เขต (กูย็อก) ของเปียงยาง ประเทศเกาหลีเหนือ ตั้งอยู่ริมแม่น้ำโพทง ทางทิศตะวันตกของเขตโมรันบงและทางทิศใต้ของเขตฮย็องเจซัน สถาปนาเมื่อเดือนมกราคม ค.ศ. 1958
การแบ่งเขตการปกครอง.
เขตซอซ็องแบ่งออกเป็น 13 เขตการปกครองที่เรียกว่าทง (dong; ย่าน) นอกจากนี้ สองย่าน (ชังกย็องและซอซัน) ยังถูกแบ่งออกเป็นสองส่วนเพื่อวัตถุประสงค์ทางการปกครอง
เขตซ็องโย

เขตซ็องโย (เกาหลี: ) เป็นหนึ่งใน 19 เขต (กูย็อก) ของเปียงยาง ประเทศเกาหลีเหนือ ตั้งอยู่บนฝั่งตะวันออกของแม่น้ำแทดงบริเวณใจกลางนครเปียงยางตะวันออก มีอาณาเขตติดต่อทางทิศใต้กับเขตนังนัง ทิศเหนือกับเขตทงแดว็อน และทิศตะวันออกกับเขตรย็อกโพและซาดง สถาปนาเมื่อเดือนกันยายน ค.ศ. 1959
การแบ่งเขตการปกครอง.
เขตซ็องโยแบ่งออกเป็น 9 เขตการปกครองที่เรียกว่าทง (dong; ย่าน) ส่วนใหญ่ของเขตเหล่านี้ยังแบ่งย่อยออกเป็นส่วนต่าง ๆ ที่มีหมายเลขกำกับเพื่อวัตถุประสงค์ทางการปกครอง
เบอร์ลิงตัน (รัฐเวอร์มอนต์)

เบอร์ลิงตัน  เป็นเมืองที่มีประชากรมากที่สุดในรัฐเวอร์มอนต์ สหรัฐอเมริกา และเป็นที่ตั้งเทศมณฑลของเทศมณฑลชิตเทนเดน อยู่ห่างออกไป ทางใต้ของ ชายแดนแคนาดา-สหรัฐอเมริกา และ ทางใต้ของเมืองมอนทรีออล จากการสำรวจสำมะโนประชากรของสหรัฐอเมริกาในปี 2020 พบว่ามีประชากร 44,743 คน เป็นเมืองที่มีประชากรน้อยที่สุดใน 50 รัฐของสหรัฐอเมริกา และยังเป็นเมืองที่มีประชากรมากที่สุดในรัฐอีกด้วย
ไทน์และเวียร์

ไทน์และเวียร์  เป็นเทศมณฑลทางพิธีการในนอร์ทอีสต์อิงแลนด์ ประเทศอังกฤษ มีอาณาเขตติดกับนอร์ทัมเบอร์แลนด์ทางทิศเหนือ และติดกับเดอรัม ทางทิศใต้ และมีเมืองที่ใหญ่ที่สุดคือเมืองนิวคาสเซิลอะพอนไทน์
เทศมณฑลนี้มีลักษณะเป็นเมืองเป็นส่วนใหญ่ โดยมีประชากร 1.14 ล้านคน ในปี 2564 เมืองที่ใหญ่รองจากนิวคาสเซิล คือเมืองซันเดอร์แลนด์ เกตส์เชด และเซาท์ชีลส์ 
ลักษณะทางภูมิศาสตร์ที่โดดเด่นที่สุดของเทศมณฑลคือแม่น้ำไทน์และ แม่น้ำเวียร์ซึ่งเป็นที่มาของชื่อเทศมณฑล และเป็นที่ตั้งของชุมชนสำคัญ นอกจากนี้เทศมณฑลยังโดดเด่นด้วยแนวชายฝั่งทะเลเหนือทางทิศตะวันออก ซึ่งโดดเด่นด้วยหน้าผาหินปูนสูงและชายหาดกว้างขวาง
เทศมณฑลนูลัน

เทศมณฑลนูลัน (Nordland; ; , ,) เป็นหนึ่งในสาม เทศมณฑลที่อยู่เหนือสุดของประเทศนอร์เวย์ มีอาณาเขตติดกับเทศมณฑลทรุมส์ทางเหนือ ติดกับเทศมณฑลเทรินเดอลากทางทิศใต้ ติดกับเทศมณฑลนอร์บ็อตเตินของประเทศสวีเดน ทางทิศตะวันออก ติดกับเทศมณฑลเว็สเตอร์บ็อตเตินของสวีเดน ทางทิศตะวันออกเฉียงใต้ และติดกับมหาสมุทรแอตแลนติก (ทะเลนอร์วีเจียน) ทางทิศตะวันตก 
ทางตอนใต้ของเทศมณฑลมี เมืองเวกาซึ่งอยู่ในรายชื่อแหล่งมรดกโลกของยูเนสโก
จังหวัดเคอร์ดิสถาน

จังหวัดเคอร์ดิสถาน  เป็นหนึ่งใน 31 จังหวัดของประเทศอิหร่าน จังหวัดมีพื้นที่ และมีเมืองหลักคือเมืองแซแนนแดจ
จังหวัดเคอร์ดิสถานตั้งอยู่ทางตะวันตกของอิหร่านในเขตภูมิภาค 3 ติดกับเคอร์ดิสถานอิรักของประเทศอิรัก ทางทิศตะวันตก และติดกับจังหวัดอาเซอร์ไบจานตะวันตกทางทิศเหนือ ติดกับจังหวัดแซนจอนทางทิศตะวันออกเฉียงเหนือ ติดกับจังหวัดแฮเมดอนทางทิศตะวันออก และติดกับจังหวัดเคร์มอนชอฮ์ทางทิศใต้ 
การตั้งถิ่นฐานบริเวณเคิร์ดิสถานของมนุษย์ในยุคแรกเริ่มนั้นย้อนกลับไปถึงยุคหินเก่า มีมนุษย์นีแอนเดอร์ทาลอาศัยอยู่ในหุบเขาเซอร์วันของเคอร์ดิสถานเมื่อกว่า 40,000 ปีก่อน
ทะเลมีร์โทอัน

ทะเลมีร์โทอัน  เป็นทะเลย่อยของทะเลเมดิเตอร์เรเนียน ที่ตั้งอยู่ระหว่างหมู่เกาะซิคละดีสและเพโลพอนนีส เป็นส่วนหนึ่งของทะเลอีเจียน ทางใต้ของยูบีอา แอตติกา และอาร์โกลิส มวลน้ำบางส่วนของทะเลดำไหลมาถึงทะเลมีร์โทอันโดยผ่านการขนส่งทางทะเลอีเจียน
อ่าวซารอนิกซึ่งเป็นอ่าวของกรุงเอเธนส์ ตั้งอยู่ระหว่างคลองคอรินท์ และทะเลมีร์โทอัน
แอตติกา

แอตติกา ("Attikḗ"  หรือ Attikí , หรือ, Attica) หรือ คาบสมุทรแอตติก (Attic Peninsula) เป็นภูมิภาคในประวัติศาสตร์ที่ครอบคลุมพื้นที่มหานครเอเธนส์ทั้งหมด ซึ่งประกอบด้วยเมืองเอเธนส์ เมืองหลวงของประเทศกรีซและเมืองหลักของเขตมหานคร ตลอดจนเมืองและเขตชานเมืองโดยรอบเป็นคาบสมุทรที่ยื่นออกไปในทะเลอีเจียน มีอาณาเขตติดกับเกาะบีโอเชียทางทิศเหนือ และเกาะเมการิสทางทิศตะวันตก โดยทางปลายสุดของคาบสมุทรที่เรียกว่า ลาฟริโอ เป็นพื้นที่ทำเหมืองแร่ที่มีความสำคัญ
ปราสาทหลอนวิญญาณ

ปราสาทหลอนวิญญาณ (เกาหลี: ) เป็นละครโทรทัศน์เกาหลีใต้ นำแสดงโดยยุก ซ็อง-แจ, คิม จี-ย็อน, และคิม จี-ฮุน เริ่มออกอากาศทาง เอสบีเอสทีวี เมื่อวันที่ 18 เมษายน ค.ศ. 2025 และออกอากาศทุกวันศุกร์และเสาร์ เวลา 21:50 (เวลามาตรฐานเกาหลี) ถึงวันที่ 7 มิถุนายน ค.ศ. 2025
 ลูกสาวคนเดียวของชเววอนอู ซึ่งเป็นตระกูลที่มีชื่อเสียงในโชซอน
การผลิต.
การพัฒนา.
ละครแนวสุขนาฏกรรมจินตนิยมแฟนตาซีเรื่องนี้กำกับโดย ยุน ซ็อง-ชิก ซึ่งเคยมีผลงานเรื่อง "หน้ากากปีศาจ" (2012), "ลีซุนชิน ครอบครัวนี้มีรัก" (2013) และ "รักวุ่นวาย นายมเหสีหลงยุค" (2020) และเขียนบทโดย ยุน ซู-จอง ผู้เขียนบท "ตำราลักษณ์ ลิขิตบัลลังก์" (2014) และ "เชียร์สุดใจ ยัยตัวแสบ" (2015)
การคัดเลือกนักแสดง.
เมื่อวันที่ 19 กรกฎาคม พ.ศ.ศ. 2567 เอสบีเอสทีวี ได้ประกาศว่า ยุก ซ็อง-แจ, คิม จี-ย็อน และ คิม จี-ฮุน จะรับบทนำในซีรีส์เรื่องนี้ ในเดือนสิงหาคม ค.ศ. 2024 มีรายงานว่า ชินซึลกี, คิม ซัง-โฮ, ซน บย็อง-โฮ, และ กิล แฮ-ยอน ได้รับการยืนยันว่าจะร่วมแสดงในซีรีส์นี้
รายชื่อนายกรัฐมนตรีชาด

นี่คือ รายชื่อนายกรัฐมนตรีชาด ตั้งแต่จัดตั้งขึ้นโดยพฤตินัยเมื่อปี 1978 มีนายกรัฐมนตรีทั้งหมด 20 คน ผู้ดำรงตำแหน่งคนแรก คือ Hissène Habré ตั้งแต่ปี 1978 ถึง 1979 และผู้ดำรงตำแหน่งคนปัจจุบัน คือ อาลามาย ฮาลีนา ตั้งแต่ปี 2024
ยูฟ่ายูโรปาลีก นัดชิงชนะเลิศ 2025

ยูฟ่ายูโรปาลีก นัดชิงชนะเลิศ 2025 จะเป็นการแข่งขันนัดชิงชนะเลิศของ ยูฟ่ายูโรปาลีก ฤดูกาล 2024–25 ซึ่งเป็นฤดูกาลที่ 54 ของการแข่งขันฟุตบอลสโมสรยุโรประดับที่สอง จัดการแข่งขันโดยยูฟ่า และเป็นฤดูกาลที่ 16 นับตั้งแต่เปลี่ยนชื่อมาจากยูฟ่าคัพ เป็นยูฟ่ายูโรปาลีก การแข่งขันจะจัดขึ้นในวันที่ 21 พฤษภาคม ค.ศ. 2025 ที่สนามกีฬาซานมาเมส เมืองบิลบาโอ ประเทศสเปน
ผู้ชนะจะได้ผ่านเข้าสู่รอบลีก ยูฟ่าแชมเปียนส์ลีก ฤดูกาล 2025–26 และสิทธิ์ในการลงแข่งขันยูฟ่าซูเปอร์คัพ 2025 กับทีมผู้ชนะยูฟ่าแชมเปียนส์ลีก ฤดูกาล 2024–25
สนาม.
การคัดเลือกเจ้าภาพ.
ในวันที่ 16 กรกฎาคม ค.ศ. 2021 คณะกรรมการบริหารยูฟ่า ประกาศว่าเนื่องจากการที่ซานมาเมส สูญเสียสิทธิ์การเป็นเจ้าภาพฟุตบอลชิงแชมป์แห่งชาติยุโรป 2020 จึงได้รับการพิจารณาให้ได้รับสิทธิ์เป็นเจ้าภาพนัดชิงชนะเลิศ ยูฟ่ายูโรปาลีก 2025 และ ยูฟ่าวิมินส์แชมเปียนส์ลีก 2024 โดยเป็นส่วนหนึ่งของข้อตกลงของยูฟ่า เพื่อตอบแทนความพยายามและการลงทุนทางการเงินที่ทำไปเพื่อเป็นเจ้าภาพฟุตบอลชิงแชมป์แห่งชาติยุโรป 2020
เส้นทางสู่นัดชิงชนะเลิศ.
"หมายเหตุ: ในตารางทั้งหมดด้านล่างนี้ ผลการแข่งขันของทีมที่เข้าชิงชนะเลิศจะขึ้นต้นก่อน (H: เหย้า; A: เยือน)"
นัด.
รายละเอียด.
ผู้ชนะจากนัดในรอบรองชนะเลิศที่ 1 จะได้รับการจัดวางเป็น "ทีมเหย้า" เพื่อวัตถุประสงค์ด้านการจัดการ อย่างไรก็ตาม หากอัตเลติกบิลบาโอผ่านเข้าสู่รอบชิงชนะเลิศ พวกเขาจะได้รับการจัดวางเป็นทีมเหย้า
<onlyinclude></onlyinclude>
สถิติ.
<templatestyles src="Col-begin/styles.css"/>